**ДОДАТНА ДОКУМЕНТАЦИЈА ЗА РЕГИСТРАЦИЈУ СТАМБЕНЕ ЗАЈЕДНИЦЕ**

**Уз попуњен образац пријаве за упис стамбене заједнице, ако постоји може се приложити следећа документација:**

1) Потврда о додељеном пореском идентификационом броју (ПИБ)

2) Потврда или копија уговора о отвореном текућем рачуну стамбене заједнице код банке,

НАПОМЕН: ови подаци ако постоје уносе се у пријаву стамбене заједнице

3) Правила о међусобним односима власника посебних делова зграде тзв. „правила власника“ у смислу члана 17. Закона о становању и одржавању зграде;

4) Уговор о осигурању од одговорности за штете причињене трећим лицима услед неодржавања, односно неправилног одржавања зграде у смислу члана 48. Закона о становању и одржавању зграде;

5) Уговор о одржавању (текућем и инвестиционом) зграде у смислу члана 58. Закона о становању и одржавању зграде и Правилника о врсти, обиму и динамици активности текућег и инвестиционог одржавања зграда и начину сачињавања програма одржавања („Службени гласник Републике Србије“, бр. 54/2017).

На интернет страници [www.stanovanje.rs](http://www.stanovanje.rs) Министарства грађевинарства, саобраћаја и инфраструктуре могу се наћи информације које се односе на управљање зградом и то:

-Закон о становању и одржавању зграда,

-енергетска ефикасност,

-професионални управник са Регистром професионалних управника,

-одржавање зграде.

Информације о лицима чија је делатност одржавање зграда могу се добити на интернет страницама на пример [www.Аgencije](http://www.Аgencije) za održavanje zgrada u Novom Sadu